
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού 
Κατηγορίας Προσγειώσεων Ακριβείας F3 PL
ΕΝΗΜΕΡΩΤΙΚΟ ΔΕΛΤΙΟ 
Η Ελληνική Αεραθλητική Ομοσπονδία προσκαλεί όλα τα σωματεία μέλη της, να λάβουν μέρος στους Πανελλήνιους Αγώνες Αερομοντελισμού στην κατηγορία Προσγειώσεων Ακριβείας που θα γίνουν στο Μοντελοδρόμιο Κάρλας, στον Βόλο, το Σάββατο 2 και Κυριακή 3 Σεπτεμβρίου  2006. Οι αγώνες αυτοί προσμετρούνται στην αξιολόγηση των σωματείων. 
· Τα σωματεία που επιθυμούν να λάβουν μέρος με αθλητές τους, στον εν λόγω αγώνα, καλούνται να στείλουν συμπληρωμένο το επισυναπτόμενο σχετικό έντυπο στον οργανωτή το αργότερο έως την Παρασκευή 25 Αυγούστου 2006 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνουν δεκτές. 
1. Αγώνας:

Πανελλήνιοι Αγώνες Αερομοντέλων στην κατηγορία Προσγειώσεων Ακριβείας. Οι αγώνες έχουν προκηρυχθεί από την Ελληνική Αεραθλητική Ομοσπονδία και την διοργάνωση έχει αναλάβει η Επιτροπή Αερομοντελισμού της ΕΛΑΟ και την εκτέλεση η Αεραθλητική Ενωση Μαγνησίας. 
Οι αγώνες γίνονται υπό την αιγίδα της Νομαρχιακής Αυτοδιοίκησης Βόλου.

Για να διεξαχθούν οι αγώνες  θα πρέπει αφενός να υπάρχουν δηλώσεις συμμετοχής από τουλάχιστον 6 αθλητές, και στον τεχνικό έλεγχο που προηγείται των αγώνων να περάσουν με επιτυχία τουλάχιστον 5 αθλητές. 

Αθλητής συμπεριλαμβάνεται στην κατάταξη μόνον εφόσον αγωνιστεί, έστω και αν  βαθμολογηθεί  με 0.

Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους εκτελεσθέντες για την κατηγορία βαθμολογούμενους γύρους.  

2. Ημερομηνίες:

Σάββατο 2 Σεπτεμβρίου 
Τεχνικός Έλεγχος 

13:00-14:00



1ος γύρος


14:30
Κυριακή 3 Σεπτεμβρίου
2ος γύρος


10:00
 


3ος γύρος


12:00
Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης του κάθε γύρου, ανάλογα με τον αριθμό των συμμετεχόντων αθλητών. Δεν θα γίνει επίσημη πτήση μετά την 7:30 μμ.
3. Χώρος Αγώνων:

Μοντελοδρόμιο Κάρλας στον Βόλο
4. Αθλητές:

Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο. Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. 

Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. Για να γίνει επίσης δεκτή η δήλωση συμμετοχής, το σωματείο θα πρέπει μην έχει οικονομικές εκκρεμότητες με την ΕΛΑΟ.
5. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς.
Ο τρέχον κανονισμός υπάρχει στο Internet, www.elao.gr στο τμήμα του αερομοντελισμού. Οι κανονισμοί υπάρχουν επίσης και στην γραμματεία του κάθε σωματείου. 
Θα διεξαχθούν 3 βαθμολογούμενοι γύροι. Σε περίπτωση δυσμενών καιρικών συνθηκών ο αγώνας θα θεωρηθεί έγκυρος εφ’ όσον έχει ολοκληρωθεί τουλάχιστον ένας πλήρης γύρος πτήσεων. 

Όποιος αθλητής δεν παρουσιαστεί αυτοπροσώπως με τουλάχιστον ένα μοντέλο στον τεχνικό έλεγχο θα αποκλειστεί από την συνέχεια των αγώνων. 

6 Συχνότητες:

Επιτρέπεται η χρήση συχνοτήτων εντός των περιοχών: 35, 40, 41, 50, 53 και 72 MHz.

7. Έπαθλα:
Θα απονεμηθούν κύπελλα και αναμνηστικά διπλώματα στους τρεις πρώτους νικητές του αγώνα. 
Η τελετή απονομής θα γίνει μετά το τέλος της διεξαγωγής των αγώνων.
8. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI, Section 4b, item B.14. Για να συζητηθεί ένσταση, πρέπει να συνοδεύεται υποχρεωτικά από το ποσό που προβλέπεται στους διεθνείς κανονισμούς, το οποίο θα επιστραφεί στο σωματείο, σε περίπτωση που η ένσταση του γίνει δεκτή. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.
Αρμόδιος να υποβάλει ένσταση είναι μόνο ο αρχηγός της ομάδας συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. 
9. Ασφάλιση
Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων, είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου.
10. Επικοινωνία:

Το 2ο ενημερωτικό δελτίο, με τις τελευταίες πληροφορίες για τον αγώνα, θα σταλεί την Δευτέρα 28 Αυγούστου 2006, μόνο σε όσα σωματεία δηλώσουν συμμετοχή.
Για οποιαδήποτε διευκρίνιση, ή πληροφορίες, είναι δυνατόν να επικοινωνείτε με το fax: 210 9649 547 ή το email: eale@hol.gr 
Για την διαμονή σας θα εξασφαλιστούν ξενοδοχεία από τον Αθλητικό Οργανισμό Νομαρχιακής Αυτοδιοίκησης Μαγνησίας.  Για δηλώσεις διαμονής θα επικοινωνείτε με τον Γεν. Γραμματέα της ΑΕΜΑ  κ. Αλεξ.  Λεονταρίτη  στα  τηλ.  24210  58770  ή  6978 605643 ή email alec1@otenet.gr.   

